rejauldu/bengali-wikipedia huggingface dataset:
মানস মুকুল পাল (জন্ম: ২৫ শে আগস্ট, ১৯৮৭) একজন ভারতীয় চলচ্চিত্র পরিচালক, অভিনেতা এবং চিত্রনাট্যকার, যিনি মূলত বাংলা চলচ্চিত্রে কাজ করেন। তিনি তাঁর প্রথম পূর্ণদৈর্ঘ্য চলচ্চিত্র সহজ পাঠের গপ্পো পরিচালনার পরই খ্যাতি অর্জন করেন। তাঁর এই চলচ্চিত্রটি বাণিজ্যিকভাবে খুবই সফল হয়। তিনি তাঁর দ্বিতীয় চলচ্চিত্রে স্বাধীনতা সগ্রামী দীনেশ গুপ্তের জীবনী তুলে ধরতে চলেছেন।  শিক্ষাজীবন মানস মুকুল ২০০৫ খ্রিস্টাব্দে বারাসাত প্যারীচরণ সরকার গভর্নমেন্ট উচ্চ বিদ্যালয় থেকে বিদ্যালয় পাঠ সমাপ্ত করেন এবং বারাসত গভর্নমেন্ট কলেজে ভর্তি হন।  কর্মজীবন পরিচালক হিসাবে তাঁর প্রথম চলচ্চিত্র সহজ পাঠের গপ্পো ২০১৬ খ্রিস্টাব্দে মুক্তি পায়। এই চলচ্চিত্রটির সাফল্য তাঁকে উষ্ণ সমালোচনামূলক অভ্যর্থনা প্রদানে সক্ষম হয়েছে। এই চলচ্চিত্র গত তিন দশকের একমাত্র চলচ্চিত্র যা সেরা শিশু অভিনেতা বিভাগে (২০১৬) জাতীয় পুরস্কার অর্জন করেছে। এই চলচ্চিত্রের জন্য তিনি ২০১৮ খ্রিস্টাব্দে সেরা নতুন পরিচালক এবং সেরা চিত্রনাট্য বিভাগে দুটি ফিল্মফেয়ার পুরস্কার অর্জন করেছেন। ২০১৭ খ্রিস্টাব্দে মুক্তিপ্রাপ্ত সহজ পাঠের গপ্পো চলচ্চিত্রের জন্য তিনি দ্বিতীয় পশ্চিমবঙ্গ চলচ্চিত্র সাংবাদিক সমিতির পুরস্কার অনুষ্ঠানে সেরা প্রতিশ্রুতিবদ্ধ পরিচালক এবং সেরা সাউন্ড ডিজাইনারের সম্মানে ভূষিত হন। পশ্চিমবঙ্গ সরকার ২০১৮ খ্রিস্টাব্দে তাঁকে সেরা চলচ্চিত্র পরিচালক হিসেবে ভূষিত করেন।  চলচ্চিত্রের তালিকা পরিচালক হিসেবে বছরচলচ্চিত্রপরিচালকলেখকচিত্রনাট্য ২০১৬  সহজ পাঠের গপ্পো        ২০১৯  বায়োপিক  অফ দীনেশ চন্দ্র গুপ্ত        তথ্যসূত্র  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় লেখক
বিশ্ববন্ধু সেন (ইংরেজি: Biswa Bandhu Sen) (জন্ম: ২৩শে মে, ১৯৫৩) ত্রিপুরার রাজ্যের একজন জনপ্রিয় রাজনীতিবিদ এবং ভারতীয় জনতা পার্টির বিধায়ক। বর্তমানে তিনি ত্রিপুরা বিধানসভার উপাধ্যক্ষ। তিনি ত্রিপুরা রাজ্যের দ্বিতীয় বৃহত্তম শহর ধর্মনগর কে প্রতিনিধিত্ব করেন। তার অনুগামীদের কাছে তিনি "বিশ্বদা" নামেও পরিচিত। এনার নেতৃত্বে কংগ্রেস দল ধর্মনগরে বামফ্রন্টকে ২০০৮ এবং ২০১৩ সালে পরাজিত করতে সক্ষম হয়েছিলো। ২০১৩ ত্রিপুরা বিধানসভা নির্বাচনের পর তিনি কংগ্রেস দল ছেড়ে তৃণমূল কংগ্রেসে যোগদান করেন এবং পরবর্তী সময়ে ২০১৭ সালে ভারতীয় জনতা পার্টিতে  যোগ দান করেন এবং ২০১৮ বিধানসভা নির্বাচনে বিপুল ভোটে জয়যুক্ত হন।   জীবন  বিশ্ব বন্ধু সেন ১৯৫৩ সালের ২৩শে মে ধর্মনগরের, জয় হিন্দ রোডেরhttp://www.hindustanpages.com/shri-biswa-bandhu-sen-mla-dharmanagar-tripura সেন পরিবারে জন্মগ্রহণ করেন। পিতা ছিলেন কালী মোহন সেন ও মাতা ছিলেন প্রতিভা রানী সেন।   আন্দোলন  তিনি ধর্মনগরের জন্য "জেলা", "পলিটেকনিক" কলেজ, "জয়েন্ট এন্ট্রাস" পরীক্ষাকেন্দ্র, কেন্দ্রীয় বিদ্যালয়, রেল ডিভিশন, কেন্দ্রীয় কলেজ, আর্ট কলেজ, মহিলা কলেজ, মিউজিক কলেজ ইত্যাদির জন্য তীব্র আন্দোলন করেছেন। উত্তর ত্রিপুরা জেলা, ও জয়েন্ট এন্ট্রাস পরীক্ষাকেন্দ্র চালু হয়েছে। "পলিটেকনিক" কলেজ এর কাজ চলছে। ধর্মনগরের জেলার জন্য ধর্মনগরবাসী, জেলা আন্দোলন কমিটি, কংগ্রেস দল ও বিশ্ব বন্ধু সেন তীব্র আন্দোলন করেছিলেন।   অনশন  ধর্মনগরকে চির-বঞ্চনা ও উপেক্ষার প্রতিবাদে, ধর্মনগরের উন্নয়নের স্বার্থে ৬ দফা দাবীর ভিত্তিতে বিশ্ব বন্ধু সেন ২১শে, মে ২০১২ সালে সোমবার বিকাল ৩টা থেকে ১০০ ঘণ্টার অনশন ধর্মঘটে বসেছিলেন। দাবী সমূহ ছিল:  অবিলম্বে ঘোষিত জেলার পূর্ণাঙ্গরুপ দিতে হবে। জেলা আদালত স্থাপন করতে হবে।  অবিলম্বে ধর্মনগরে কেন্দ্রীয় বিদ্যালয় স্থাপন করতে হবে।  কেন্দ্রীয় সরকারের ঘোষিত দুটি কেন্দ্রীয় কলেজের ১টি ধর্মনগরে স্থাপন করতে হবে।  ধর্মনগরে জিলা হাসপাতাল স্থাপন করতে হবে। অধিক সংখ্যক চিকিৎসক নিয়োগ করতে হবে।  অনতি বিলম্বে গরিব গৃহহীন ভূমিহীনদের মধ্যে ভূমি বণ্টন করতে হবে।  ভারত বাংলাদেশের সীমান্তে কাটা তারের বেড়ায় ক্ষতি গ্রস্ত পরিবার গুলোকে পুনর্বাসন ও আর্থিক সাহায্য প্রদান করতে হবে।   বিধানসভা কেন্দ্র  তিনি ত্রিপুরা রাজ্যের, উত্তর ত্রিপুরা জেলার, ৫৬ ধর্মনগর বিধানসভা কেন্দ্রের বিধায়ক।http://www.nationsroot.com/members-biswa-bandhu-sen   ২০১৩ সালের বিধানসভা নির্বাচন ফল  তিনি ২০১৩ সালে ত্রিপুরা বিধানসভা নির্বাচনে, উত্তর ত্রিপুরা জেলার, ৫৬ ধর্মনগর বিধান সভা কেন্দ্রে ১৭,৯৯১ ভোট পেয়েছিলেন।newsreporter"Dharmanagar constituency election results 2013 : Biswabandhu Sen of INC WINS - Tripura. প্রকাশিত হয়েছে ২৮শে ফেব্রুয়ারি, ২০১৩। তার নিকটতম প্রতিদ্বন্দ্বী অমিতাভ দত্ত পেয়েছিলেন ১৬,১৪৭ ভোট। বিশ্ব বন্ধু সেন ১৮৪৪ ভোটে বিজয়ী ঘোষিত হন।   তথ্যসূত্র   বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় রাজনীতিবিদ বিষয়শ্রেণী:ত্রিপুরার ভারতীয় জনতা পার্টির রাজনীতিবিদ বিষয়শ্রেণী:উত্তর ত্রিপুরা জেলার ব্যক্তি বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:ত্রিপুরা বিধানসভার অধ্যক্ষ বিষয়শ্রেণী:ত্রিপুরা বিধানসভার উপাধ্যক্ষ
thumb|একটি নকশা করা গাউন পরিহিত মডেল, যা একটি ফ্যাশন শো, প্যারিস, ২০১১ এ সমসাময়িক ফ্যাশন প্রবণতাকে প্রতিফলিত করে  চল হল কোনও নির্দিষ্ট ভৌগোলিক অঞ্চলে ও ইতিহাসের নির্দিষ্ট কোনও পর্বে সেখানকার জনসাধারণের মধ্যে বিরাজমান সৌন্দর্য ও শৈলীর বহুল-গৃহীত ও বহুল-প্রচলিত অভিব্যক্তি। এই পরিভাষাটি মূলত পোশাক ও আনুষঙ্গিক পরিধেয় (যেমন গহনা, বন্ধনী, ওড়না, ইত্যাদি), জুতো, কেশবিন্যাস, চেহারার প্রসাধন (মেক-আপ), শরীরের গড়ন, জীবনচর্যা, ভাষা ও বাচনভঙ্গি, ব্যবহারিক সামগ্রী (যেমন আসবাবপত্র), ইত্যাদি ক্ষেত্রে ব্যবহৃত হয়।Fashion (2012, March 29). Wwd. (n.d.). Retrieved from http://www.wwd.com/fashion-news. একে চলতি রীতি, রেওয়াজ, প্রচল, ধারা, হাওয়া, ঢং, কায়দা, ভাও, ইত্যাদি সমার্থক শব্দ দিয়েও নির্দেশ করা হয়। ইংরেজিতে একে ফ্যাশন (ইংরেজি Fashion) বলে। বৃহত্তর অর্থে সাংস্কৃতিক গতিধারা, সাংস্কৃতিক ধারা, সাংস্কৃতিক প্রবণতা, সাংস্কৃতিক হালচাল (ইংরেজি Cultural trend) পরিভাষাগুলিও ব্যবহৃত হয়ে থাকে। চল বা চলতি রীতি নিয়ত পরিবর্তনশীল। আজ যা জনপ্রিয় ও বহুল প্রচলিত অর্থাৎ আজ যে জিনিসের চল বা রেওয়াজ রয়েছে, তা ভবিষ্যতে এমনটি নাও থাকতে পারে। যেসমস্ত ধারা বা রীতি স্বাভাবিকের তুলনায় অতিরিক্ত ক্ষণস্থায়ী হয় বা হবে বলে ধারণা করা হয়, সেগুলিকে নেতিবাচক অর্থে হুজুগ বা হিড়িক নামে অভিহিত করা হয়।  উপর্যুক্ত সংজ্ঞার পাশাপাশি আরেকটি বিশেষায়িত সংজ্ঞাও লক্ষণীয়। একেও ইংরেজিতে "ফ্যাশন" শব্দটি দিয়ে নির্দেশ করা হয়, যা কৃতঋণ শব্দ হিসেবে সমসাময়িক বাংলায় বহুল প্রচলিত। বাংলায় এটিকে বেশভূষার ধারা, বেশভূষার চল  বা কেতা  বলা হয়। চলতি কেতা কিংবা চলতি বেশভূষার ধারা অর্থাৎ চলতি ফ্যাশন (বা হালফ্যাশন) অনুসরণ করাকে কেতাদুরস্ত, কেতামাফিক, রেওয়াজমাফিক, ফ্যাশন-সচেতন ইত্যাদি বিশেষণ দিয়ে বর্ণনা করা হয়।  সংজ্ঞা  আরও সংকীর্ণ একটি সংজ্ঞানুযায়ী ইংরেজি "ফ্যাশন" শব্দটি দিয়ে নিত্যনতুন শৈলীর অভিজাত, জমকালো ও বিলাসবহুল পোশাক ও আনুষঙ্গিক পরিধেয় দ্রব্য নকশা ও বিক্রয় সংক্রান্ত গবেষণা ও ব্যবসায়িক কর্মকাণ্ডকে বোঝানো হয়। একে বাংলায় বেশভূষাশৈলী বা চলতি বেশভূষাশৈলী নাম দেওয়া যায়। সমসাময়িক যুগে বিংশ শতাব্দীর শুরু থেকে এই ধরনের কর্মকাণ্ড ব্যবসায়িক ও অর্থনৈতিক জীবনের একটি গুরুত্বপূর্ণ অংশে পরিণত হয়েছে এবং একে কেন্দ্র করে স্থানীয়, জাতীয় ও আন্তর্জাতিক পুঁজিবাদী অর্থনৈতিক ব্যবস্থাতে এক বিশেষ ধরনের শিল্পখাতের উত্থান ঘটেছে, যাকে "ফ্যাশন শিল্প" (ইংরেজি Fashion industry) বা "বেশভূষাশৈলী শিল্প" বলা হয়। এই শিল্পের সাথে জড়িত বিভিন্ন ব্যক্তি, দল ও প্রতিষ্ঠানগুলি যুগের সাথে সাথে সমাজের বিভিন্ন স্তরে বেশভূষার ধারায় পরিবর্তন আনয়নে সক্রিয় ভূমিকা রাখে।   তথ্যসূত্র  বিষয়শ্রেণী:পোশাক বিষয়শ্রেণী:আনুষাঙ্গিক পরিধেয় বিষয়শ্রেণী:সাংস্কৃতিক হালচাল বিষয়শ্রেণী:ফ্যাশন বিষয়শ্রেণী:নন্দনতত্ত্ব বিষয়শ্রেণী:বেশভূষাশৈলীর নন্দনতত্ত্ব বিষয়শ্রেণী:নন্দনতত্ত্বের ধারণা বিষয়শ্রেণী:পোশাকের ইতিহাস
হোসনে আরা ওয়াহিদ (জন্ম ২৮শে ফেব্রুয়ারি,১৯৫৫ ) বাংলাদেশ জাতীয় সংসদের একজন সাবেক সাংসদ। তিনি ১৯৯৬ থেকে ২০০১ সাল পর্যন্ত উক্ত দায়িত্ব পালন করেন। ১৯৯৬  সালে তিনি মৌলভীবাজার-হবিগঞ্জ সংসদীয় এলাকার সাংসদ হিসেবে নির্বাচিত হন। ১৯৮৩ সাল থেকে ১৯৯৬ সাল পর্যন্ত তিনিপাথফাইন্ডার নামের একটি আন্তর্জাতিক এনজিওতে প্রকল্প ব্যবস্থাপক হিসেবে কাজ করেন। ইউনাইটেড স্টেটস এজেন্সি ফর ইন্টারন্যাশনাল ডেভেলপমেন্ট দ্বারা প্রতিষ্ঠিত এনজিওটি পরিবার পরিকল্পনা, শিশুদের উন্নয়নমূলক বিভিন্ন কাজ করত। তিনি এনজিও বাংলাদেশ সরকারের পক্ষে কয়েকটি দেশ পরিদর্শন করেন। এছাড়া তিনি জাতিসংঘের সাধারণ পরিষদের তৃতীয় কমিটি (SOCHUM)তেও যান।   প্রাথমিক জীবন ও কর্মজীবন  বাংলাদেশের মৌলভীবাজার জেলায় ১৯৫৫ সালের ২৮শে ফেব্রুয়ারি হোসনে আরা ওয়াহিদ জন্মগ্রহণ করেন। তার বাবার নাম আব্দুল মফিজ এবং মায়ের নাম আম্বিয়া খাতুন। তিনি তারা মা-বাবার আট সন্তানদের মধ্যে সবচেয়ে বড়। তারা পাঁচ ভাই এবং তিন বোন। তার বাবা পাকিস্তান আমলে সরকারি চাকরি করতেন। ১৯৮২ সালের বন্যায় তিনি মারা যান। ১৯৬৯ সালে হোসনে আরা ওয়াহিদ বিজ্ঞান বিভাগ থেকে   মাধ্যমিক স্কুল সার্টিফিকেট (এসএসসি)  পাশ করেন। তার স্কুলের নাম হলো সিলেট সরকারি বালিকা উচ্চ বিদ্যালয়। সিলেট মহিলা কলেজ থেকে তিনি  উচ্চ মাধ্যমিক স্কুল সার্টিফিকেট (এইচএসসি) পাশ করেন। তারপর ১৯৭৫ সালে  মৌলভীবাজার সরকারি কলেজ থেকে বিজ্ঞান বিভাগে ব্যাচেলর ডিগ্রী অর্জন করেন।  ১৯৮৩ সালে হোসনে আরা ওয়াহিদ পাথফাইন্ডার এনজিওতে যোগদান করেন। পরিবার-পরিকল্পনা ভিত্তিক এই এনজিও তে  তিনি প্রায় ১৩ বছর ধরে কাজ করেন। এরপর ১৯৯৬ সালে  পাঁচ বছরের জন্য নির্বাচিত একজন সংসদ সদস্য হিসাবে বাংলাদেশ জাতীয় সংসদে যোগদান করেন। ২০০১ সালে তার সংসদীয় অধিবেশনের মেয়াদ শেষ হয়। এরপর তিনি বিভিন্ন সামাজিক কাজে লিপ্ত হয়ে পড়েন। তিনি মৌলভীবাজার জেলা রেড ক্রিসেন্ট সোসাইটির আজীবন সদস্য, মৌলভীবাজার প্রেস ক্লাব সহ আরো অনেক সংগঠনের সম্মানিত সদস্য।   ব্যক্তিগত জীবন  ১৯৭৭ সালে হোসনে আরা ওয়াহিদ মৌলভীবাজার জেলা আওয়ামী লীগের সাবেক সাধারণ সম্পাদক আব্দুল ওয়াহিদকে বিয়ে করেন। দাম্পত্য জীবনে তাদের চার জন সন্তান ছিলো।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:জাতীয় সংসদের মহিলা সদস্য বিষয়শ্রেণী:২০২০-এ মৃত্যু বিষয়শ্রেণী:মৌলভীবাজার জেলার ব্যক্তি বিষয়শ্রেণী:২০শ শতাব্দীর বাংলাদেশী নারী রাজনীতিবিদ
এফের (এছাড়াও এফেরা'ইম বা এফ্রাইন, ( ʿএফের)) আদিপুস্তকের ২৫ অধ্যায়ের ৪র্থ ভাষ্য অনুসারে আব্রাহাম ও কেতুরার নাতি ছিলেন। (১৯১৭ [আমেরিকার ইহুদি প্রকাশনা সোসাইটি] অনুবাদ). "ঐফা, এফর, হনোক, অবীদ ও ইল্‌দায়া ছিল মিদিয়নের সন্তান।" ইহুদি ঐতিহাসিক ফ্লাভিয়াস জোসেফাস দাবি করেছেন, এফেরের বংশধর লিবিয়া আক্রমণ করেছিলেন। জোসেফাস আরও দাবি করেছিলেন যে এফের নাম থেকে 'আফ্রিকা' মহাদেশের ব্যুৎপত্তিগত মূলনাম এসেছে। বাইবেল অনুসারে, তিনি ছিলেন মিদিয়ানের পুত্র। ক্লিওডেমাস ম্যালকাসের মতে, এফেরের কন্যা হারকিউলিসকে বিয়ে করেছিল।   তথ্যসূত্র   বিষয়শ্রেণী:আদিপুস্তকের ব্যক্তিত্ব বিষয়শ্রেণী:মিদিয়ান
মিউইং হল একধরনের মৌখিক অঙ্গবিন্যাস প্রশিক্ষণ যা চোয়াল এবং মুখের গঠন উন্নত করার জন্য করা হয়।  এর নামকরণ করা হয়েছিল মাইক এবং জন মিউ- এর নামে, বিতর্কিত ব্রিটিশ অর্থোডন্টিস্ট যারা " অর্থোট্রপিক্স " নামক একটি অনুশীলনের অংশ হিসাবে কৌশলটি তৈরি করেছিলেন। Brennan, William (28 December 2020). "How Two British Orthodontists Became Celebrities to Incels". The New York Times Magazine. Archived from the original on 1 June 2024. Retrieved 16 February 2024. এতে মুখের ছাদে জিহ্বা রাখা এবং চোয়ালের গঠন পরিবর্তনের লক্ষ্যে চাপ প্রয়োগ করা হয়।  কোন বিশ্বাসযোগ্য বৈজ্ঞানিক গবেষণা কখনও অর্থোট্রপিক্সের কার্যকারিতা প্রমাণ করেনি।   অনেক অর্থোডন্টিস্ট বিশ্বাস করেন যে অর্থোগনাথিক সার্জারির একটি কার্যকর বিকল্প চিকিৎসা হিসাবে মিউইংয়ের প্রমাণ নেই।  মাইক মিউকে ব্রিটিশ অর্থোডন্টিক সোসাইটি থেকে বহিষ্কার করা হয়েছিল, এবং তার চিকিৎসা করা শিশু রোগীদের ক্ষতি করার জন্য একটি অসদাচরণের শুনানির মুখোমুখি হয়েছিল।  যদিও মাইক মিউ প্রথাগত অর্থোডন্টিক্সকে অপমান করেছেন, ছোট বাচ্চাদের জন্য তার অর্থোট্রপিক চিকিৎসার জন্য 36 মাসে £12,500 খরচ হতো এবং মুখের মধ্যে হেডগিয়ার, নেকগিয়ার এবং সম্প্রসারণ সরঞ্জাম পরিধান করানো হতো।   2019 সাল থেকে, সোশ্যাল মিডিয়াতে ভাইরাল হওয়ার কারণে মিউইং ব্যাপক মিডিয়া কভারেজ পেয়েছে,McClinton, Dream (21 March 2019). "Mewing: what is the YouTube craze that claims to reshape your face?". The Guardian. ISSN 0261-3077. Archived from the original on 6 January 2021. Retrieved 22 August 2019. বিশেষ করে ইনসেল এবং লুকম্যাক্সিং সাবকালচারে। Brennan, William (28 December 2020). "How Two British Orthodontists Became Celebrities to Incels". The New York Times Magazine. Archived from the original on 1 June 2024. Retrieved 16 February 2024.Rosdahl, Dr Jamilla (31 January 2024). "'Looksmaxxing' is the disturbing TikTok trend turning young men into incels". The Conversation. Retrieved 9 October 2024. Google Trends থেকে পাওয়া ডেটা জানুয়ারী 2019 থেকে শুরু হওয়া "Mewing" এর জন্য বিশ্বব্যাপী আগ্রহ এবং জনপ্রিয়তা বৃদ্ধির ইঙ্গিত দেয়।  দ্য ইন্ডিপেনডেন্টের 2024 সালের একটি নিবন্ধ অনুসারে, কিছু স্কুল শিক্ষক বলেছেন, যে শিক্ষার্থীদের কিছু জিজ্ঞেস করলে শিক্ষার্থীরা তাদের চোয়ালের দিকে ইঙ্গিত করে বোঝায় যে তারা মিউইং করছে এবং প্রশ্নের উত্তর দিতে চায় না।    তথ্যসূত্র   বিষয়শ্রেণী:২০২৩-এ প্রবর্তিত ইন্টারনেট মিম বিষয়শ্রেণী:বিকল্প চিকিৎসাবিজ্ঞান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:৫৮, ২৮ জুন ২০২০ (ইউটিসি) সঞ্জনা ব্যানার্জী   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ব্যক্তি) এর WP:NACTOR নীতিমালায় অপসারণযোগ্য। তিনি একটিমাত্র চলচ্চিত্রে অভিনয় করেছেন, উইকিপিডিয়া নীতিমালা অনুযায়ী একাধিক চলচ্চিত্রে অভিনয় করেননি। রাকিব (আলাপ) ০৯:৩১, ২২ জুন ২০২০ (ইউটিসি)   ~ নাহিয়ান আলাপ ১৩:৪৫, ২২ জুন ২০২০ (ইউটিসি)   প্রচারনামূলক কাজে উইকিপিডিয়ার ব্যবহার। --NahidHossain (আলাপ) ১৮:০৯, ২২ জুন ২০২০ (ইউটিসি)   বিজ্ঞাপনসদৃশ, WP:ANYBIO মানদন্ডে উত্তীর্ণ নয়।- এফ আর শুভ(বার্তা দিন) ১২:০৬, ২৩ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
অন্তর্ভুক্তিমূলক প্রবৃদ্ধি () বলতে কোনও দেশের এমন এক ধরনের অর্থনৈতিক প্রবৃদ্ধিকে বোঝায় যা দেশটির সব নাগরিকের জন্য সমতুল্য সুযোগ সৃষ্টি করে এবং যার ফলে সব নাগরিক অর্থনৈতিক প্রবৃদ্ধির সুফল লাভ করে। সাধারণত দেখা গেছে যে অর্থনৈতিক প্রবৃদ্ধির ফলে সমাজের সম্পদ অধিকতর হারে একটি সংখ্যালঘু বিত্তবান শ্রেণীর হাতে কুক্ষিগত হয় এবং তুলনায় সংখ্যাগরিষ্ঠ নাগরিকের সম্পদের আনুপাতিক পরিমাণ হ্রাস পায়। এই প্রবণতার ব্যাপারে সচেতনতা সৃষ্টি এবং সকলের জন্য প্রবৃদ্ধি নিশ্চিত করার প্রয়োজন থেকে অন্তর্ভুক্তিমূলক প্রবৃদ্ধির ধারণাটি উদ্ভূত হয়েছে।  অন্তর্ভুক্তিমূলক প্রবৃদ্ধিতে অনুমান করা হয় যে সামষ্টিক ও ব্যষ্টিক অর্থনীতির উপাদানসমূহ ও অর্থনৈতিক প্রবৃদ্ধির মধ্যে সরাসরি সম্পর্ক বিদ্যমান। ব্যষ্টিক অর্থনৈতিক দৃষ্টিকোণ থেকে অর্থনৈতিক বৈচিত্র‍্যায়ন ও প্রতিযোগিতার জন্য কাঠামোগত পরিবর্তনের উপর গুরুত্ব প্রদান করা হয়। অন্যদিকে সামষ্টিক অর্থনৈতিক দৃষ্টিকোণ থেকে অর্থনৈতিক সমষ্টিবাচক রাশি যেমন স্থূল জাতীয় উৎপাদন, সামষ্টিক উপাদান উৎপাদনশীলতা, এবং সামষ্টিক উপাদান প্রবিষ্টি, ইত্যাদির পরিবর্তনগুলি অধ্যয়ন করা হয়।Elena Ianchovichina and Susanna Lundstrom, "What is Inclusive Growth?", The World Bank, February 10, 2009.  টেকসই অর্থনৈতিক প্রবৃদ্ধির জন্য অন্তর্ভুক্তিমূলক প্রবৃদ্ধি আবশ্যক। এটি অর্জন করা কখনও কখনও দুরূহ কেননা অর্থনৈতিক প্রবৃদ্ধির ফলে নেতিবাচক বাহ্যিক প্রভাবের (নেগেটিভ এক্সটার্নালিটি) উদয় হতে পারে। উদাহরণস্বরূপ উন্নয়নশীল দেশগুলিতে দুর্নীতি একটি প্রধান সমস্যা। যাই হোক, অন্তর্ভুক্তিমূলকতার উপরে জোর দেওয়া, বিশেষত বাজারে প্রবেশাধিকার, সম্পদের লভ্যতা এবং পক্ষপাতহীন নিয়ন্ত্রক পরিবেশের দৃষ্টিকোণ থেকে সুযোগের সমতাবিধানের উপরে জোর দেওয়া সফল প্রবৃদ্ধির একটি আবশ্যকীয় শর্ত। অন্তর্ভুক্তিমূলক প্রবৃদ্ধি একটি দীর্ঘমেয়াদী প্রক্রিয়া। এতে সমাজের দরিদ্র ও বঞ্চিত জনগোষ্ঠীর আয় বৃদ্ধি ও জীবনযাত্রার মান বৃদ্ধির উদ্দেশ্যে উৎপাদনশীল কর্মসংস্থানের উপরে দৃষ্টি নিবদ্ধ করা হয়।Elena Ianchovichina and Susanna Lundstrom, 2009. "Inclusive growth analytics: Framework and application", Policy Research Working Paper Series 4851, The World Bank.   আরও দেখুন   বুদ্ধিমান প্রবৃদ্ধি   মোট জাতীয় সুখ   পর্যাপ্ততার অর্থনীতি    তথ্যসূত্র   বিষয়শ্রেণী:অর্থনৈতিক প্রবৃদ্ধি
চাউড়ি বাজার মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের চাউড়ি বাজারে অবস্থিত ভূগর্ভস্থ মেট্রো স্টেশন। ২০০৫ সালের ৩রা জুলাই তারিখে এটি সাধারণ মানুষের ব্যবহারের জন্য চালু করে দেওয়া হয়।  স্টেশন সম্পর্কে চাউড়ি বাজার হল দিল্লি মেট্রো পরিষেবার ম্যাজেন্টা লাইনের হজ খাস মেট্রো স্টেশনের পরে দ্বিতীয় গভীরতম মেট্রো স্টেশন এবং এটি গভীরতা ভূমি থেকে প্রায় ২৫ মিটার (৮২ ফুট) নীচে৷ এটি ভারতের বৃহত্তম মসজিদ জামা মসজিদ এবং ইউনেস্কোর দ্বারা স্বীকৃত বিশ্ব ঐতিহ্যবাহী স্থান লালকেল্লার স্মৃতিস্তম্ভের কাছাকাছি অবস্থিত। এছাড়া ভারতীয় রেলওয়ের দিল্লি জংশন (পুরানো দিল্লি) এবং নতুন দিল্লি রেলওয়ে স্টেশনের মতো গুরুত্বপূর্ণ স্টেশনগুলি চাউড়ি বাজারের কাছাকাছি অবস্থিত।  স্টেশন বিন্যাস জিসড়ক স্তরপ্রস্থান/প্রবেশএমমধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, টিকিট/টোকেনপিদক্ষিণদিকগামীপ্ল্যাটফর্ম ১ → গন্তব্য স্টেশন হুডা সিটি সেন্টার পরবর্তী স্টেশন নতুন দিল্লি-এ যাওয়ার জন্য এর পরবর্তী স্টেশনে গাড়ী বদল করুন।দ্বীপ প্ল্যাটফর্ম, দরজা ডান দিকে খুলবে উত্তরদিকগামীপ্ল্যাটফর্ম ২  ← গন্তব্য স্টেশন সময়পুর বাদলি পরবর্তী স্টেশন চাঁদনি চক  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৫-এ চালু রেলওয়ে স্টেশন বিষয়শ্রেণী:মধ্য দিল্লি জেলার রেলওয়ে স্টেশন
তামিলনাড়ু কৃষক ও শ্রমিক দল ( , টিএনপিডব্লিউপি) হল ভারতের তামিলনাড়ু রাজ্যের একটি রাজনৈতিক দল। টিএনপিডব্লিউপির সভাপতি হলেন পন কুমার। টিএনপিডব্লিউপি ২২ বছর ধরে সর্বভারতীয় আন্না দ্রাবিড় মুনেত্র কাজগাম (এআইএডিএমকে) কে সমর্থন করেছিল, কিন্তু ২০০৬ সালের তামিলনাড়ু বিধানসভা নির্বাচনের আগে জোট ভেঙে যায়। পরিবর্তে টিএনপিডব্লিউপি নিজেকে সমাজবাদী পার্টির সাথে যুক্ত করেছে।  নির্বাচনের পর টিএনপিডব্লিউপি দ্রাবিড় মুনেত্র কাজগাম (ডিএমকে)-এর নেতৃত্বাধীন গণতান্ত্রিক প্রগতিশীল জোট সরকারকে সমর্থনের প্রতিশ্রুতি দেয়।   তথ্যসূত্র   বিষয়শ্রেণী:তামিলনাড়ুর রাজনৈতিক দল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত অপসারণ করা হল।  মাসুম-আল-হাসান (আলাপ) ০৪:২৭, ২২ এপ্রিল ২০২৫ (ইউটিসি) :উমা ধর   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উল্লেখযোগ্য নন। কোনো সূত্রেই এনাকে নিয়ে তাৎপর্যপূর্ণ আলোচনা করা হয় নি। নীল নন্দী ১৭:১৩, ১৬ এপ্রিল ২০২৫ (ইউটিসি)  হ্য ঠিক আছে, অপসারণ করা হয় উল্লেখযোগ্য ব্যক্তি নয়। মোঃ মালেক ইসলাম (আলাপ) ০৪:১৬, ১৭ এপ্রিল ২০২৫ (ইউটিসি)  Desher Maati (আলাপ) ০৭:১০, ১৭ এপ্রিল ২০২৫ (ইউটিসি) নিবন্ধটি উইকিপিডিয়ার উল্লেখযোগ্যতা নীতিমালা অনুসরণ করে না, বিশেষ করে জীবিত ব্যক্তিদের উল্লেখযোগ্যতা (WP:BLP1E বা WP:NOTE) সম্পর্কিত নির্দেশনা অনুযায়ী। এতে বর্ণিত রাজকন্যা ড. উমা ধর সিংহের সম্পর্কে যথেষ্ট স্বাধীন, নিরপেক্ষ এবং উল্লেখযোগ্য উৎস থেকে তথ্য প্রদান করা হয়নি যা তার জীবন বা কাজকে বিশ্বব্যাপী বা অন্তত জাতীয় পর্যায়ে উল্লেখযোগ্য হিসেবে প্রমাণ করে। - NahidHossain (আলাপ) ১১:৪৯, ১৯ এপ্রিল ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ওয়েন্ডি মর্টন (জন্ম ৯ নভেম্বর ১৯৬৭) একজন ব্রিটিশ রাজনীতিবিদ যিনি সেপ্টেম্বর থেকে অক্টোবর ২০২২ পর্যন্ত হাউস অফ কমন্সের চিফ হুইপ এবং ট্রেজারির সংসদীয় সেক্রেটারি হিসেবে দায়িত্ব পালন করেছেন। কনজারভেটিভ পার্টির একজন সদস্য, তিনি ২০১৫ সাল থেকে পশ্চিম মিডল্যান্ডসের অ্যালড্রিজ-ব্রাউনহিলসের সংসদ সদস্য (এমপি) ছিলেন।  মর্টন ২০১৮ থেকে ২০১৯ সাল পর্যন্ত থেরেসা মের অধীনে সহকারী সরকারী হুইপ হিসাবে কাজ করেছেন। জুলাই ২০১৯ এ বরিস জনসন প্রধানমন্ত্রী হওয়ার পর, মর্টনকে সংসদীয় আন্ডার সেক্রেটারি অফ স্টেট ফর জাস্টিস নিযুক্ত করা হয়েছিল। ফেব্রুয়ারী ২০২০ এর রদবদলে, তিনি ইউরোপীয় প্রতিবেশী এবং আমেরিকার জন্য সংসদীয় আন্ডার সেক্রেটারি অফ স্টেট নিযুক্ত হন। ২০২১ সালের ডিসেম্বরে, তাকে পরিবহনের জন্য সংসদীয় আন্ডার সেক্রেটারি নিযুক্ত করা হয়েছিল; তিনি ২০২২ সালের ফেব্রুয়ারিতে প্রতিমন্ত্রী পদে উন্নীত হন।   তথ্যসূত্র    টীকা    বহিঃসংযোগ    Personal website    |-  |-  |-  বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৬৭-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:২১শ শতাব্দীর ব্রিটিশ নারী রাজনীতিবিদ
thumb|জলরঙে আঁকা গগনেন্দ্রনাথ ঠাকুরের ছবি "প্রতিমা বিসর্জন" (সাল ১৯১৫)  গগনেন্দ্রনাথ ঠাকুর (১৭ সেপ্টেম্বর, ১৮৬৭ - ১৪ ফেব্রুয়ারি, ১৯৩৮)সংসদ বাঙালি চরিতাভিধান, সম্পাদনাঃ সুবোধচন্দ্র সেনগুপ্ত এবং অঞ্জলি বসু, ১ম খণ্ড, সংশোধিত পঞ্চম সংস্করণ, সাহিত্য সংসদ, ২০১০, কলকাতা ছিলেন একজন বঙ্গীয় ঘরানার চিত্র ও কার্টুন শিল্পী। তিনি জোড়াসাঁকো ঠাকুর পরিবারের সদস্য ছিলেন।   তথ্যসূত্র    বহিঃসংযোগ     Gagnendranath Tagore  বিষয়শ্রেণী:ভারতীয় চিত্রশিল্পী বিষয়শ্রেণী:১৮৬৭-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:বাঙালি শিল্পী বিষয়শ্রেণী:২০শ শতাব্দীর ভারতীয় লেখক বিষয়শ্রেণী:বাঙালি হিন্দু বিষয়শ্রেণী:কলকাতার শিল্পী বিষয়শ্রেণী:ভারতীয় শিল্পী বিষয়শ্রেণী:ঠাকুর পরিবার বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:২০শ শতাব্দীর ভারতীয় শিল্পী বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:কলকাতা জেলার ব্যক্তি
কর্নেল (অব.) এ.এ. মারুফ সাকলান (জন্ম: ৩ মে ১৯৪৪- মৃত্যু: ১৮ এপ্রিল ২০১৭) বাংলাদেশের নীলফামারী জেলার একজন রাজনীতিবিদ। তিনি ২০০৮ সালের জাতীয় সংসদ নির্বাচনে নীলফামারী-৪ আসনে মহাজোট থেকে বাংলাদেশ আওয়ামী লীগের হয়ে সংসদ সদস্য নির্বাচিত হয়ে ছিলেন।   জন্ম ও প্রাথমিক জীবন  এ এ মারুফ সাকলানের জন্ম ৩ মে ১৯৪৪ সালে নীলফামারী জেলার কিশোরগঞ্জ উপজেলার বাজে ডুমুরিয়া গ্রামে। তিনি মরহুম আইনুদ্দিন সাকলানের বড় ছেলে। পাঞ্জাব বিশ্ববিদ্যালয় থেকে স্নাতক ডিগ্রি অর্জন করে তিনি পাকিস্তান মিলিটারি একাডেমির প্রশিক্ষণপ্রাপ্ত একজন সামরিক কর্মকর্তা হিসেবে কর্মজীবন শুরু করেন।   রাজনৈতিক ও কর্মজীবন  সামরিক বাহিনীর চাকরি থেকে অবসর গ্রহণের পর ১৯৮৯ সাল থেকে তিনি বাংলাদেশ আওয়ামী লীগে যোগদান করেন এবং ২০০৮ সালে নবম জাতীয় সংসদ নির্বাচনে নীলফামারী-৪ আসনে (সৈয়দপুর-কিশোরীগঞ্জ আংশিক) মহাজোট থেকে বাংলাদেশ আওয়ামী লীগের হয়ে সংসদ সদস্য নির্বাচিত হয়ে ছিলেন। নবম সংসদে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত স্থায়ী কমিটির সদস্য ছিলেন তিনি।   মৃত্যু  কর্নেল (অব.) এ.এ. মারুফ সাকনাল দীর্ঘদিন বার্ধক্যজনিত বিভিন্ন রোগে ভুগের পর ১৮ এপ্রিল ২০১৭ মঙ্গলবার সকাল সাড়ে ১০টায় ঢাকায় সম্মিলিত সামরিক হাসপাতালে(সিএমএইচ) তিনি মারা যান। মৃত্যুকালে তার বয়স হয়েছিল ৭৩ বছর। মৃত্যুকালে তিনি ১ ছেলে, ১ মেয়ে ছাড়াও অসংখ্য গুনগ্রাহী রেখে গেছেন। ঢাকা সেনানিবাসে তার প্রথম জানাযা হয় এবং সংসদ ভবনে দ্বিতীয় জানাযা শেষে রাষ্ট্রীয় মর্যাদায় বনানী কবরস্থানে তার দাফন সম্পন্ন হয়।   আরও দেখুন    নবম জাতীয় সংসদ সদস্যদের তালিকা  কাজী ফারুক কাদের  আব্দুল হাফিজ  আহসান আদেলুর রহমান   তথ্যসূত্র    বহিঃসংযোগ    নবম জাতীয় সংসদ সদস্যদের তালিকা   বিষয়শ্রেণী:নবম জাতীয় সংসদ সদস্য বিষয়শ্রেণী:১৯৪৪-এ জন্ম বিষয়শ্রেণী:২০১৭-এ মৃত্যু বিষয়শ্রেণী:বাংলাদেশী সেনা কর্মকর্তা বিষয়শ্রেণী:নীলফামারী জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ